2. pielikums

Ministru kabineta

2021. gada 26. oktobra

noteikumiem Nr. 712

**Sadzīves atkritumu sagatavošanas atkārtotai izmantošanai, pārstrādes un materiālu reģenerācijas mērķu sasniegšanas termiņu pagarināšanas plāns**

Lai pagarinātu sadzīves atkritumu sagatavošanas atkārtotai izmantošanai, pārstrādes un materiālu reģenerācijas mērķu sasniegšanas termiņus, plānā iekļauj:

1. iepriekšējo, pašreizējo un plānoto sadzīves atkritumu pārstrādes, apglabāšanas poligonos un citu apstrādes rādītāju novērtējumu, kā arī to plūsmu novērtējumu, no kurām šie atkritumi sastāv;
2. atkritumu apsaimniekošanas valsts plāna īstenošanas un atkritumu rašanās novēršanas valsts programmas novērtējumu;
3. apsvērumus, uz kuriem pamatojoties pieņemts, ka Latvija, iespējams, nespēs noteiktajā termiņā sasniegt sadzīves atkritumu sagatavošanas atkārtotai izmantošanai, pārstrādes un materiālu reģenerācijas mērķi, un termiņa pagarinājumu, kas vajadzīgs, lai sasniegtu attiecīgos mērķrādītājus;
4. pasākumus, kas nepieciešami, lai sasniegtu attiecīgos sadzīves atkritumu sagatavošanas atkārtotai izmantošanai, pārstrādes un materiālu reģenerācijas mērķrādītājus, kas piemērojami termiņa pagarinājuma laikā, tostarp atbilstīgus ekonomikas instrumentus un citus pasākumus, ievērojot Atkritumu apsaimniekošanas likumā noteikto atkritumu apsaimniekošanas veidu prioritāro secību;
5. laika grafiku, kādā tiek īstenoti pasākumi, kas minēti šā pielikuma 4. punktā, kompetentās institūcijas, kas atbildīgas par to īstenošanu, un novērtējumu par katras institūcijas individuālo ieguldījumu to mērķu sasniegšanā, kas piemērojami, ja noteikts termiņa pagarinājums;
6. informāciju par atkritumu apsaimniekošanas finansēšanu atbilstoši principam "piesārņotājs maksā";
7. pasākumus datu kvalitātes uzlabošanai, kas nepieciešami, lai uzlabotu atkritumu apsaimniekošanas plānošanu un uzraudzītu tās rezultātus.

|  |  |  |
| --- | --- | --- |
| Vides aizsardzības un reģionālās attīstības ministrs | (paraksts\*) | A. T. Plešs |

\* Dokuments ir parakstīts ar drošu elektronisko parakstu